Odense Adresse-Contoirs Efterretninger, 1847-04-06
1. Begjæring fra Dalby og Stubberup Sogneforstander skaber om, at Sognenes specielle Skolekasser maatte inddrages under Skolevæsenets almindelige Jndtægter, og at der som følge deraf fremtidigen ikkun aflagdes 1 istedenfor, som hidtil, 4 Regnskaber for Sognenes Skolevæsen. Overeensstemmende med de antagne Regler og med Hensyn til de specielle Skolekassers Beholdning, kunde Samtykke ikke gives til den begiærede Sammenlægning af Skolekasserne. 2. Da Amtsforvalteren, Justitsraad Bekker, havde anmeldt, at Amtsfattigkassen ikke havde nogen Beholdning til at udrede Betalingen for de til Døvstummeinstitutet indsendte Døvstumme fra Amtstuedistrictet, hvilken Betaling for Jan. Qvartal udgjorde 144 Rbd., saa indstilledes det til Cancelliet, at der maatte lignes 4 Skilling pr. Td. Hartkorn til Jndtægt for Amtsfattigkassen. 3. Odense Herreds Skoledirection havde begiæret sig Amtsraadets Yttringer meddeelte angaaende, hvorvidt der fra dettes Side maatte findes Noget at erindre imod, at der ifølge Vissenberg Sogneforstanderskabs Jndstilling, tilstaaes, Skolelærer og Kirkesanger Hansen i Koelberg for indeværende Aar et Tillæg af Skolekassen af 3 Tdr. Rug og 3 Tdr. Byg. Amtsraadet fandt Jntet at erindre derimod, dersom Directionen fandt, at Tidsomstændighederne opfordre Communen til at tilstaae det ommeldte temporære Tillæg. 4. Formanden gjorde Amtsraadet bekjendt med, at Sogneforstanderskabet for Vissenberg Sogn omtrent for een Maaned siden havde henvendt sig til Stiftamtet med Andragende om en extraordinair Understøttelse for Sognets mange Beboere, der ved de usædvanligt uheldige Conjuncturer for de Landboere, der ikke have noget Avlsbrug, vare satte ud af Stand til at forskaffe sig det Fornødne, samt at der i denne Anledning var, ifølge skeet Jndstilling til Hs. Kongl. Høihed, Gouverneuren og Høistsammes derpaa grundede befaling, indhentet Oplysninger fra samtlige Sogneforstanderskaber i Amtet angaaende, hvorvidt der vilde kunne befrygtes at indtræffe en saadan Mangel paa Kornvarer og Fødemidler, som ikke maatte kunne afhielpes ved Sognenes og Fattigvæsenernes egen øieblikkeligen til Disposition staaende Kræfter m.v., ligesom der ogsaa fra Kjøbstæderne var indhentet Underretning om, hvilke Beholdninger der maatte haves af Kornvarer. Af de herved fremkomne Oplysninger fremgik det, at der ikke hersteds kunde blive Spørgsmaal om nogen Mangel paa saadanne Qvantiteter af Kornvarer og Fødemidler, der udfordres til Befolkningens Underhold, og som følge heraf vil der naturligviis ikke heller kunne blive Spørgsmaal om at andrage paa nogen Foranstaltning fra det Offentliges Side til at drage Omsorg for Tilveiebringelsen af tilstrækkelige Forraad Forsaavidt derimod enkelte Districter maatte være ude af Stand til at tilveiebringe Hielp for alle det vedkommende Districts Beboere, der formedelst de tilstedeværende Conjuncturer ikke selv formaae at forskaffe sig den nødvendige Underholdning, da vilde de Foranstaltninger, der maatte ansees nødvendige til at afhielpe slig Mangel, formeentligen være at betragte som extraordinaire Forholdsregler fra Fattigvæsens=Bestyrelsernes Side, og som Følge heraf maatte disse henhøre under Amtsraadets Ressort. De ovenberørte, fra Sogneforstanderskaberne indhentede Beretninger bleve derfor af Formanden fremlagte for Amtsraadet. Jkkun i Vissenberg Sogn havde Forstanderskabet anseet Communen ude afStand til at tilveiebringe de Kornvarer, der formeentes fornødne til blandt Sognets Beboere at forebygge Mangel indtil næste Høst, og som efter en forfattet Specification ansloges til 486 Tdr. 4 Skpr. Rug, samt 451 Tdr. 6 Skpr. Byg, og formedelst dette Sogns Fattigvæsens Forfatning ansaae Forstanderskabet det ligeledes for en Umulighed for Communen at refundere den extraordinaire Understøttelse, der maatte tilstaaes. Derimod havde Sogneforstanderskaberne i Paarup, Særslev, Haarslev, Veslinge og Vigerslev Sogne vel antaget, at den tilstedeværende Trang vilde for disse Sognes Vedkommende kunne afhielpes ved Sognebeboernes egne Kræfter, men havde derhos andraget paa at erholde bemyndigelse til at udskrive et vist Qvantum Kornvarer (2 til 4 Skpr.) pr. Td. Hartkorn, at leveres in natura mod en nedsat Betaling, eller hos de Hartkornsbrugere, der ikke maatte være i Besiddelse af disse Kornvarer, en tilsvarende Pengepræstation. J denne Anledning tilskrev Amtsraadet Vissenberg Sogneforstanderskab, at dette under de stedfindende Ostændigheder, baade maatte have Anledning og være berettiget til at foretage en extraordinair Ligning efter Formue og Leilighed; man antog at herved den øieblikkelige Trang i alt Fald vilde kunne afhielpes, indtil de videre Foranstaltninger, forsaavidt saadanne fra det Offentliges Side maatte befindes at blive nødvendige, kunde iværksættes. - Dernæst valgte Raadet 2 af sine Medlemmer: Kammerraad Hillerup og Proprietair Berg i Hunderup, til paa Stedet at undersøge Forholdene og Tilstanden i Vissenberg Sogn. - De øvrige ovennævnte Forstanderskaber tilskreves, at det ligger i Sogneforstanderskabernes bemyndigelse, i fornødent Fald, at udskrive en extraordinair Ligning til Fattigvæsenet efter Formue og Leilighed, men at ingen bemyndigelse kan gives til at foreskrive Beboerne at sælge deres Korn til nogen bestemt Priis. 5. Skovby Sogneforstanderskab havde forespurgt, hvorledes Communalbidrag, navnlig Naturalalmissen bør lignes paa Mølleskyld, om samme skal lignes paa det halverede Mølleskyldshartkorn i samme Forhold, som paa Sognets øvrige Ager= og Engs=Hartkorn, eller om en anden Regel her bliver at følge. Man svarede, at Amtsraadet hverken indsaae Grunden til dette utvivlsomme Spørgsmaal, eller hvorfor ikke den almindelige Regel her, som i alle lignende Tilfælde burde gjælde, at halv Mølleskyld yder lige med Ager- og og Engs-Hartkorn. C. Forskjellige Gjenstande vedkommende. 1. Constit. Districtslæge Helveg havde tilbudt ogsaa i indeværende Aar at overtage sin Fribefordring for den samme Betaling, der var ham betinget i 1846, nemlig 128 Rbd. Tilbudet antoges og Contracten fornyedes for et Aar. 2. Efterat Amtstuens Betænkning var indhentet, sattes det under Overveielse, hvilket Bidrag, der for indeværende Aar vilde blive at ligne til Amtsrepartitionsfondets Udgifter. Bidraget bestemtes til 2 Rbd. 40 s. pr. Td. Hartkorn. Deraf vare 36 s. pr. Td. Hartkorn bestemte til den almindelige Veikasse og 1 Rbd. 36 s. til Amtets Veivæsen. Herom meddeeltes Amtstuen Underretning. 3. Efterat de ifølge Beslutning i sidste Møde fra samtlige Sogneforstanderskaber indhentede Erklæringer betræffende Forslag angaaende de større Vandløb samt angaaende Jnstruction for Vandsynsmændene vare indkomne, havde Amtsraadets 2de Medlemmer, Kammerraad Hillerup og Proprietair Berg i Hunderup efter Formandens Anmodning overtaget sig det Hverv at gjennemgaae alle bemeldte Forslag og derefter udarbeide Udkast til det Forslag, der af Amtsraadet blev at indgive til det Kongl. Rentekammer. Endvidere var fra Amtmanden over Svendborg Amt oversendt Extract af Svendborg Amtsraads Forhandlinger betræffende de for begge Amtsdistricter fælles Vandløb, der antoges at burde henregnes til de større, tilligemed Underretning om, at af Svendborg Amtsraad vare Dhrr. Propr. Langkilde og Bülow committerede til at afhandle det Fornødne i den ommeldte Henseende med Odense Amtsraad.